એપ્રિલમાં માથુ ફોડવા યમલા પગલા દિવાના: ફિરસે… નામની ફ્રેન્ચાઈઝી પોતાના ખરાબ પગ થીએટરમાં મુકશે. ( મેરે યમલા પગલા દિવાના આયેંગે…. થીએટર કો ફાડ કે આયેંગે, બોક્સઓફિસ કો ચીરકે આયેંગે, ઓર ઓડિયન્સ તુમ્હે મારેંગે, બદલા લેગે વો.) અને વર્ષની નિષ્ફળ ફિલ્મ જવાનો ભય પણ લાગી રહ્યો છે. સુજિત સરકારની દુનિયાના સૌથી બેસ્ટ અભિનેતા વરૂણ ધવન સાથેની ફિલ્મ ઓક્ટોબર આવશે. જેના વિશે ચર્ચા છે કે આ ફિલ્લમડુ હોલિવુડ હિટ હરની રિમેક છે. રિમેક હોય કે ન હોય સુજિતના કારણે જોવી પડે. અને તેની સામે જ રિલીઝ થાશે ભારતની પાવરફુલ સાયન્સ ફિક્શન રોબોટ 2.0 એટલે કે એન્ધરીન 2.0. અક્ષય કુમાર વિલન બન્યો છે. જે કોઈ બીજા ગ્રહનો પશુ હોય તેવું ફિલ થાય છે. રોબોટના અવતારમાં રજની સંગ એમ્મી હશે. હવે શંકર બાહુબલીને તોડી મરોડી નવા રેકોર્ડનું સર્જન કરે છે કે, તેની આઈ ફિલ્મની માફક ધબાય નમ: થાય છે, તેના માટે આ ફિલ્મની બધા રાહ જોઈ રહ્યા છે. તો એક જ દિવસે બીજી બે ફિલ્મો છે, જે રોબોટ 2.0 અને ઓક્ટોબર માટે માથાનો દુખાવો બનવા આવી રહી છે. વિશ્વના બીજા મહાન અભિનેતા અને માઈકલ જેક્સનના ઉરાંગોટાંગ ભાઈ ટાઈગર શ્રોફની બાગી-2. જેમાં દિશા પટ્ટણીને લઈ ઘરના ભૂવા ઘરના ડાકા જેવું કરી નાખ્યું છે. ચોથી છે કંગનાની મર્ણિકર્ણિકા: ધ ક્વીન ઓફ ઝાંસી. આ ફિલ્મની સામે કોઈએ વિરોધ કર્યો તો કહીએ ? કારણ કે પદ્માવતી (પદ્માવત)એન્ડ ટીમ તો કંઈ બોલી નથી શકતી, પણ કંગના આખા ગામને માથે લેશે એ નક્કી છે. એટલે આ ચારમાંથી તમે કઈ જોવા જશો ?